b'\n_START_ARTICLE_\nBrunfiskeugle\n_START_SECTION_\nBeskrivelse\n_START_PARAGRAPH_\nBrunfiskeugle er en stor ugle, 55 cm lang. \xc3\x98vre delen er r\xc3\xb8dbrun med mange m\xc3\xb8rkebrune eller svarte flekker. Halsen er hvit. \xc3\x98ynene er gule og det er store \xc3\xb8redusker. Begge kj\xc3\xb8nn ser like ut. F\xc3\xb8ttene er tilpasset med kl\xc3\xb8r som kan gripe fisk i vannet.\n_START_SECTION_\nHabitat og utbredelse\n_START_PARAGRAPH_\nArten hekker p\xc3\xa5 samme sted i det meste av tropisk S\xc3\xb8r-Asia fra Pakistan til S\xc3\xb8r-Kina. Vest for hovedomr\xc3\xa5det kan den finnes enkelte steder til nord i Levanten. Habitatet er \xc3\xa5pent skogland, lavlandsskoger og plantasjer, alltid n\xc3\xa6r vann. _NEWLINE_I f\xc3\xb8rhistorisk tid var arten \xc3\xa5penbart til stede over hele Middelhavsbassenget. Fuglene var av ulik st\xc3\xb8rrelse og har blitt skilt som paleosubspecies B. z. lamarmorae (Dejaut, 1911). De er kjent her fra tidlig pliocen, men de forsvant fra vestre del av omr\xc3\xa5det i siste istid._NEWLINE_Den er antakelig utd\xc3\xb8dd i Israel. Status for Jordan, Libanon, Syria og Irak er usikker. Etter 2000 er brunfiskeugle observert flere steder i Antalya i Tyrkia.\n_START_SECTION_\nLevevis\n_START_PARAGRAPH_\nBrunfiskeugle legger ett eller to egg, ofte i et gammelt kvistreir til andre fugler eller i en klippehule. Rugetida er opp til 38 dager og ungene flyr etter om lag sju uker. Arten jakter om natta, men kan ofte bli lokalisert av sm\xc3\xa5fugler som mobber den mens den sitter i et tre. Den lever hovedsakelig av fisk og frosker. Ropet er en lavt huphuphuphuphuphup eller et h\xc3\xb8yt huhuhuhuhuhuhu.'